આ બિલ્ડિંગનો એક ભાગ ત્રીજા માળથી ધસી પડતાં નીચેના બીજા માળ પણ ધસી પડ્યા હતા. આ બિલ્ડિંગમાં લગભગ ૧૮૦ ફૅમિલી રહે છે. ગઈ કાલે ઇમારત ધસી પડતાં ઘટનાસ્થળે ફાયરબ્રિગેડની ગાડીઓ પહોંચી હતી અને ઝડપી ગતિએ રાહતકાર્ય શરૂ કર્યું હતું. આખા બિલ્ડિંગને તરત જ ખાલી કરાવવામાં આવ્યું હતું. મીરા-ભાઈંદર પાલિકા આયુક્ત વિક્રમ કુમાર, સંજીવ નાઈક, આમદાર ગિલ્બર્ટ મેન્ડોન્સા ઘટનાસ્થળે આવી પહોંચ્યા હતા.